**JOSHUA MILLS**

**SID**: Helló, Sid Roth vagyok. Üdvözöllek világomban, ahol a természetfölötti természetes! Vendégemet természetfölöttien tanította meg Isten zongorázni, és amikor zongorázik, a Menny atmoszférája leszáll és emberek meggyógyulnak, természetfölötti békességet kapnak és sokszor nagyon egyedi jelek és csodák jelennek meg rajta, melyek elképesztőek! Például tegnap a „A Természetfölötti Iskolája” összejövetelünkön, a ruháján mindenütt aranypor jelent meg. Szeretnétek természetfölötti zenét hallani…?

**SID**: Helló, Sid Roth vagyok Joshua Millsel. Joshua, te olyan szellemi örökséget kaptál, amiben ötödik generációs pünkösdi hívő vagy.

***JOSHUA****: Igen*

**SID**: Mégis azt mondtad, hogy nem sok csodát láttál akkoriban.

***JOSHUA****: Igen, tudod, Pünkösdi Gyülekezetben nőttem föl és egy igazán szép kis gyülekezet volt, nagyon hálás vagyok Istennek a szerető családért és ezekért a dolgokért. De az igazság az, hogy név szerint pünkösdiek voltunk, de a gyakorlatban nagyon konzervatívak. Sok szellemi töltetű dologban hittünk, mint például a gyógyulás, a próféciák és ilyenek. DE, az már nagyon ritka tapasztalat volt, hogy ezeket megláttuk volna működni, vagy megjelenni egy-egy vasárnapi összejövetelen.*

**SID**: De ez később megváltozott.

***JOSHUA****: Ez így is van!*

**SID**: Amikor még csupán 16 éves voltál, mi is történt?

***JOSHUA****: 16 éves voltam, amikor szüleim elvittek egy különleges gyülekezeti évfordulót ünneplő összejövetelre, ahová, ahogy besétáltam, rögtön azt tapasztaltam, hogy olyan dolgok kezdtek el történni, melyeket soha azelőtt egész életemben nem láttam még történni. Az emberek elkezdtek betöltekezni. Most már tudom, hogy a Szent Szellem volt, aki betöltötte őket, de akkor nem igazán tetszett az, amit látok. Azt gondoltam, hogy ez nagyon furcsa, szokatlan, sőt botrányos. Demonstrálóan leültem.*

**SID:** Nem tudom, hogy bárki más is látja –e rajtad, de aranypor kezdett el mindenütt meglátszani rajtad!

***JOSHUA****: Igen, látom. Egyre több jelenik meg a karomon is.*

**SID**: Igen, mindenütt…

***JOSHUA****: Ez egy olyan dolog, ami akkor szokott történni, amikor megjelenik a Szent Szellem.*

**SID:** Na, viselkedj!

***JOSHUA****: Rendben! De ez csak jó!*

**SID**: Oké, térjünk vissza arra, amikor 16 éves voltál és láttál olyan megnyilvánulásokat, melyeket nem értettél.

***JOSHUA****: Igen, a Szent Szellem megjelent és én mindezt nem értem, csak ott ülök a gyülekezetben, majd a következő, ami történik velem, hogy rám száll a Szent Szellem egy olyan személyes módon, hogy szó szerint kirepít a székemből. Hisztérikus nevetésben a földön hemperegve végzem, az elképzelhetőnél is hangosabb kacagás kíséretében.*

**SID:** Személyiségedre jellemző volt ez?

***JOSHUA****: Dehogy! Én nagyon konzervatív voltam. Amolyan jó keresztény fiú. Leültem és azt tettem, amit mondtak nekem. Csak egy kedves és csendes kis fiatal fiú voltam. De a következő, amit tudok, hogy hangos, hisztérikus kacagásban nevetek egy órán át, majd két órán át, majd négy órán át egész végig, ameddig az Istentisztelet tart és mindeközben a padlón fekszem.*

**SID**: A padlón?

***JOSHUA:*** *Igen, nem is bírtam onnan fölkelni. Nem bírtam feltápászkodni sem. Mivel a szüleim ott voltak, végül nekik kellett betenniük engem az autó hátsó ülésére, és így is egész hazáig végig nevettem. Otthon sem bírtam abbahagyni, míg végül a szüleim betettek a pinceszobába, ők meg fölmentek az emeletre, hogy aludni tudjanak tőlem. Szó szerint nevetéssel aludtam el. A Biblia azt mondja: „Az Úr öröme az én erősségem!” És ezt Isten csinálja! Szó szerint megerősített és olyan dolgokat adott, amik soha addig nem voltak meg az életemben. A Szent Szellem teljességes valósággá lett számomra. Olyan volt, mintha felkapcsolták volna a villanyt és minden megváltozott az életemben. A következő reggelen azt tapasztaltam, hogy a szívem telve lett Isten szeretetével. Óriási vágy lett a szívemben arra, hogy Istennel időt töltsek és többé már nem csupán történet, vagy sztori volt az, amit a Bibliában olvastam. Ez már élő volt, teljesen valóságos, Jézus is teljesen valóságos lett, élő, hiszen Ő tegnap, ma és mindörökké ugyanaz! Annyira belelkesedtem és tele lettem Isten iránti szenvedéllyel, hogy csak Vele akartam lenni.*

**SID**: Amit mond Joshua az, hogy profi pünkösdiből normális lett belőle. Legalábbis a Biblia szerinti „normális”.

***JOSHUA****: Hála ezért Istennek!*

**SID**: Nos, azt is értjük, hogy fiatal fiúként vettél néhány zongoraórát.

***JOSHUA:*** *Igen, néhányat.*

**SID**: A zongoratanárod mit mondott neked a zongorázásodról?

***JOSHUA:*** *A zongoratanár azt mondta édesanyámnak, hogy ne pazarolja rám a pénzét, mert reménytelen vagyok. Sőt, azt mondta: „kérem, ne hozza többé ide Joshuát, mert soha életében nem fog megtanulni zongorázni!”*

**SID:** De egy Istennel való találkozásod során egy kimondhatatlan vágy gyúlt a szívedben, hogy kezdd el Istent imádni! Odaléptél a zongorához és mi történt…?

***JOSHUA****: Leültem a zongora elé és a Szent Szellem maga kezdett el tanítani. Ő volt, aki vezetett és adta nekem az instrukciókat. A Biblia azt mondja: „A Szent Szellem megtanít titeket mindenre!” És ez szó szerint azt jelenti, hogy MINDENRE!*

**SID**: Azóta hány dalt írtál már?

***JOSHUA****: Ó Atyám, amikor utoljára számoltam, az már tíz évvel ezelőtt volt és már akkor ez kb. 600 dal volt… Biztos, hogy most már több ezernél tartunk, hiszen minden alkalommal, amikor Isten jelenlétében vagyok, Ő új dalt ad nekem, szóval állandóan történnek az új dalírások. Bárki, aki volt már alkalmainkon, tudja, hogy legalább két-három spontán született vadiúj dal el fog hangozni, mely egyenesen a Mennyből jön az atmoszférába.*

**SID:** Ha már az atmoszféránál tartunk: a szünet után meg fogom kérni Joshuát, hogy tanítson bennünket arról, hogyan tudunk a Menny atmoszférájában tartózkodni a nap 24 órájában a házasság, munkahely, imádat, anyagiak és minden más tekintetében. Ez a legcsodálatosabb dolog a világon, mivel Isten jelenlétében teljes öröm van! Teljes! Mindjárt visszajövünk!

**SID**: Tudjátok, Joshua csak itt ül a stúdióban, és mindeközben, a saját szemem láttára aranypor kezdett megjelenni rajta látható módon. De tudjátok, az aranypor bibliai dolog! Joshua, mondanál néhány dolgot ezzel kapcsolatban?

***JOSHUA****: A Biblia azt mondja: „Az ezüst és az arany, az enyém, azt mondja az Úr!” Ez az Aggeus 2:8. Szóval, az Istenhez tartozik! Egy másik dolog, tudod, az Ószövetségben Salamon instrukciókat adott arról, hogyan építsék föl Isten Templomát, arany borítással, illetve arany díszítésekkel. Mi már tudjuk, hogy most már mi vagyunk a Szent Szellem temploma! Mi magunk vagyunk Isten temploma, mely nem emberi kézzel csinált templom. Hiszem, hogy Isten akarata, hogy kiárassza dicsőségét, méghozzá az Ő népére, ahogy az Apcsel 2:17-ben mondja: „Az utolsó időkben, kiárasztom Szellemem minden testre!” Ő úgy döntött, hogy dicsőségét ránk árasztja!*

**SID**: És épp egy liftben teszi ezt meg? Meséld ezt el!

***JOSHUA****: Nos, tudod, néhány évvel ezelőtt Torontóban szolgáltam, amikor épp készültem egy összejövetelre, és készültem, hogy a földszintre lemenjek. Ahogy beszálltam a liftbe, amikor még kinyílt a lift ajtaja, egyáltalán nem volt rajtam aranypor. Teljesen hétköznapinak néztem ki. De ahogy besétáltam a liftbe, olyan volt, mintha egy természetfölötti dömperrel a Mennyből rám öntöttek aranyport a fejem búbjától végig a lábamig tele lettem aranyporral és nem csupán néhány kis pöttyöcske volt rajtam, hanem több millió. És most nem túlzok, szó szerint olyan voltam, mintha valaki arannyal befestett volna.*

**SID**: Akkor ott a liftben nem voltam ott veled, de már máskor láttalak épp ugyanígy! Ez egy jel és egy csoda!

***JOSHUA****: Időnként megtörténik ez, és ez nem más, mint Isten dicsősége. Három ember állt ott a liftben és engem néztek. Szó szerint látták, hogy úgy léptem be oda a liftbe, hogy nem volt rajtam egyáltalán aranypor, majd a másik pillanatban betakart az aranypor. Nem tudták mi történik, így teljesen berezeltek, és elkezdtek sikítozni és kiáltozni, hangoskodni. Én pedig ott állok, azon tűnődök mit is mondjak nekik, majd mögöttem bezárul a lift ajtó, és akár tetszik nekik, akár nem, együtt állunk a liftben. Tudod, Isten jól tudja, hogyan nyerheti meg magának az embereket és hogyan jutassa el őket arra, hogy dicsőségében, Vele találkozzanak. Pontosan ez történt. Abban a pillanatban Isten szót adott a számba és azt mondtam: „Ez Isten csodája azért, mert Jézus szeret titeket!” Csak ennyit kellett mondanom. Később kiderült, hogy épp azelőtt beszélt Torontó városában nekik az Evangélium üzenetéről valaki, és Isten meg akarta őket szólítani, de ők tovább sétáltak és nem hallgatták meg. De a Biblia azt mondja a Márk 16:20-ban, hogy „jelek követik az Ige hirdetését”. Ők pedig épp abba a liftbe sétáltak be, ahol Isten megerősítve Beszédét, küldött egy jelet, hogy bizonyítsa számukra azt, hogy „Istentől származik a csoda, azért, mert Jézus szereti őket!” Az egyik hölgy azonnal sírni kezdett és végül mindhárman átadták életüket Jézusnak, és elfogadták Őt Uruknak és Megváltójuknak, mire a hotel előcsarnokába kiértünk. Nagyon könnyű volt. Ennyire egyszerű!*

**SID**: Tudjátok, Joshua olyan csodás ajándékokat kapott az Úrtól, hogy például amikor zongorázik, természetfölötti békesség jelenik meg ezalatt, amit én magam is tapasztaltam. Mesélj arról a hölgyről, aki a kórházban kómában feküdt és a te zenédet játszották le neki.

***JOSHUA****: Az történt, hogy ennek a hölgynek egy tumort találtak a feje hátsó részén. Kórházba került, hogy a daganatot műtétileg eltávolítsák, és azt gondolták, csupán egy rutin műtét lesz, komplikációk nélkül. Azonban ahogy eltávolították a tumort a fejéről, véletlenül elvágtak egy főeret és nagyon vérezni kezdett. Hirtelen a rutin műtétből egy bonyodalmas beavatkozás lett, melynek eredményeként a hölgy kómába került. Végül el kellett távolítaniuk egy kis részt a koponyájából és lélegeztető gépre került. Behívták a nővérét, mivel komoly volt a helyzet és Istennek hála, hogy a nővére épp ott volt egyik alkalmunkon és vett a CD-mből, amit bevitt a kórházba. Az orvosok már le akarták venni a hölgyet a lélegeztető gépről, de a nővére elkezdte lejátszani neki a CD-t a fülébe, újra és újra és újra, hogy átitassa őt Isten dicsőségének atmoszférája. És Sid, a következő nap, amikor az orvos belépett a kórtermébe, Mary Jo megmozdította a kisujját. Már aznap este újra járt! Pedig az orvos azt mondta, hogy ha még magához is tér, soha többé nem fog tudni újra járni, nem fog tudni újra beszélni, és még csak mozogni sem fog tudni. Ennek ellenére, másnap már annyit járkált a kórházban, hogy úgynevezett pillangó szobába tették őt, nehogy hazamenjen, mielőtt minden orvosi tesztet el nem végeznek rajta. Egyszerűen elképesztő. Isten természetfölötti csodát tett, amikor Ő bekerült a Dicsőség megfelelő atmoszférájába, ott ázva a Menny atmoszférájában. A Menny szó szerint felszabadult a fizikai testében. Ez csodálatos.*

**SID**: Mondanál néhány ötletet, mint amilyet most említettél is, hogy mi hogyan kerülhetünk be a Menny atmoszférájába, vagy légkörébe?

***JOSHUA:*** *Igen.*

**SID**: Például mondtad nekem, hogy úgy oldottad meg a házadban a hangosítást, hogy fölszereltél minden egyes szobába hangszórókat és akár a saját zenéd, akár másé folyamatosan szól a lakásban. Milyen változást okoz ez?

***JOSHUA****: Tudod, ezek a hangszórók a lakásomban sokba kerültek beszerelni, azonban megfizethetetlen az, amikor a megfelelő atmoszféra, vagy légkör alakul ki. Amit pedig a megfelelő légkör tud teremni, azt pénzen nem lehet megvásárolni. Szóval, mi átalakítottuk az egész házunkat úgy, hogy minden egyes helyiségben legyen hangszóró, hogy az egész ház megteljen a dicséret hangjával, zenéjével, mely megváltoztatja az atmoszférát, majd pedig imádattal, ami pedig megtartja, ill. fenntartja ezt a légkört. Napról napra Isten dicsőségének ezt az atmoszféráját szabadítjuk föl az otthonunkban. Két hete született meg legkisebb gyermekünk, és nagyon lelkesít ez engem, akit „Legacy” tehát „Örökség” névre kereszteltünk.*

**SID**: Nagyszerű név!

***JOSHUA****: Fantasztikus név!*

**SID:** És mialatt várandós volt a feleséged, végig ezt az imádó zenét hallgatta?

***JOSHUA****: Igen, úgyis mondhatnánk, hogy a Dicsőség atmoszférájában, vagy légkörében, mint egy „inkubátorban” tartottuk őt. Amikor „Legacy” megszületett, annyira egészségesen és gyönyörűnek született, és még ott a kórházban is végig ment az imádat zenéje. A feleségem pedig fájdalommentesen, természetesen, bár hiszem, hogy természetfölöttien adott életet gyermekünknek, ott a Menny atmoszférájának Dicsőségében!*

**SID**: És mi a helyzet a házasságotokkal? Milyen hatással van a Mennyei atmoszféra a házasságotokra?

***JOSHUA****: A Menny Dicsősége áthatja a házasságunkat is, az egység légkörével. A gyógyulás atmoszféráját hozza el, a megbékélés légkörét. Otthonunkban békességet szabadít föl. Elképesztő, hogy mit tud tenni Isten dicsősége. Kreatív ötleteket és megoldásokat is képes adni…*

**SID**: Had szóljak most ahhoz az üzletemberhez, aki épp afelől aggódik, hogy továbbra is kap –e majd pénzt a munkájáért. Nem tudtad, hogy old meg ezt a problémád, vagy te, aki iskolában vizsgázni készülsz, örülnél annak, ha a Mennyből kapnál ötleteket a vizsga dolgozatodhoz? A szünet után megkérem majd Joshuát, hogy mondjon el néhány csodás bizonyságot arról, hogy mik történtek olyan emberekkel, akik bekerültek a Mennynek ebbe a légkörébe. Mindjárt visszajövünk!

**SID:** Had mondjak valamit. Nekem szükségem van csodára! A Mennynek ez az atmoszférája, vagy légköre, az életed minden területére kihat. Mindenre! Ha tudsz ebben a légkörben mozogni, ez ötleteket is adhat. Joshua, mondj el ilyen példát, amikor ez történt.

***JOSHUA****: Néhány éve Szingapúrban jártunk, amikor azt láttam szellemben, hogy Isten ajándékokat osztogat embereknek. Kicsi kis ajándékcsomagokat szabadított föl emberek életére. Ebben az atmoszférában megkértük az embereket, hogy nyújtsák ki a kezüket és fogadják el Istentől az ajándékokat, melyeket Ő akar nekik adni. Volt ott egy kaliforniai üzletember, akinek péksége van és elkezdett kapni a Mennyből ajándékokat. Eközben Isten ötleteket töltött le számára, melyek szó szerint olyan tervekké alakultak, melyeket meg is valósított az üzletében. Olyan ínyenc péksütemények előállításába fogott, hogy még azt is megmutatta neki az Úr, hogy milyen formájúra tekerje föl a tésztáját és Isten úgy megáldotta, hogy végül mindenki elkezdett rendelni abból és olyan csodás áldás lett belőle, hogy már olyan kiszállításokat végeznek azóta, hogy szinte mindenki házánál megtalálható.*

**SID**: Elképesztő, hogy Isten hogy meg tudja áldani azt, amikor az Ő útján csinálunk dolgokat! Tudtad például azt, hogy a Menny atmoszférájában tudsz evangelizálni is? Joshuával van egy közös házaspár ismerősünk, akik már a Mennyben vannak, a Happy Hunters. Soha nem tudtam ezt azelőtt, de egyszer egy angyal látogatta meg őket, aki azt mondta nekik, hogy meg kell tanítaniuk az emberekkel az evangelizálás legegyszerűbb, legkönnyebb módszerét. Elmondanád, milyen útmutatást adott nekik ez az angyal?

***JOSHUA****: Francishoz – a feleséghez jött ez az angyal, amikor egy étteremben ült, és azt mondta neki: „Szeretnél egy új eszközt az evangelizáláshoz?” És persze, Francis nagyon belelkesedett, és rögtön akarta is ezt. Ekkor még nem jött rá, hogy angyallal beszél, azt hitte, hogy egy éttermi személyzettel beszél. Szóval azt mondta: „igen, akarom!” Ő pedig azt mondta: „Rendben, elmondom, hogy csináld” és megtanította. Francis azt mondta: „Wow, ez fantasztikus. Soha ilyesmit nem hallottam azelőtt.” Majd azt mondta neki: „Had mutassam be, hogyan működik.” Erre Francis: „nem, nem, nem, ÉN had csináljam, hiszen már elmondtad nekem, hogyan tegyem!”*

**SID**: Ez épp úgy hangzik, mint Francis!

***JOSHUA****: Pont ilyen volt Francis! Ő amolyan mindent bevállalós típus volt. Majd odament hozzá egy felszolgálónő és Francis rögtön meg is kérdezte tőle, mikor azt mondta: „Tudtad, hogy csupán kétféle felszolgáló dolgozik ebben az étteremben? Az, aki megtért, és az, aki épp a megtérés előtt áll. Te melyik vagy a kettő közül?” A következő pillanatban már ott sírt a felszolgálónő, és könnyek között mondta Francisnak: „Én még a megtérés előtt álló vagyok.” Ahogy ezt kimondta, Francis az Úrhoz vezette őt a megtérők imájában és ott a helyszínen elfogadta az Urat az illető hölgy, akinek aztán legalább tíz percre el kellett tűnnie a mosdóban, hogy rendbe hozza magát, mivel Isten átformáló munkáját végezte benne.*

**SID**: Ez a különbség élet és halál között! Ez a különbség aközött, hogy csupán élsz, vagy úgy élsz, hogy a Menny oxigénjét lélegzed be! Ha te meg vagy elégedve a dolgokkal úgy, ahogy azok most vannak, akkor most a következő imát nem kell utánam ismételned. Azonban, egy nagyon bölcs ember azt mondta, hogy mindig ugyanazt csinálod és eközben más eredményt vársz attól, akkor „meshuga” vagy, tehát őrült. Mondd tehát velem a következő imát: „Drága Istenem, kérlek, bocsásd meg az én bűneimet! Sajnálom! Hiszek abban, hogy Jézus vére elmos minden bűnömet és megtisztít. És most, hogy már tiszta vagyok, elfogadom Jézust Messiásomnak és Uramnak. Ámen.” Joshua, kérlek, fáradj most a zongorádhoz és játssz természetfölötti zenét. Te pedig, ha elmondtad ezt az imát, szeretném, ha tudnád, amit Isten mond: A bűneid skarlát pirosak voltak, de most már hófehérré lettek és te megigazultál. Készülj föl arra, hogy egyszerűen megtapasztalod most a természetfölöttit, miközben Joshua zenél és énekel.